《昭应李郎中见贻佳作次韵奉酬》
唐代·王建

窗户风凉四面开，陶公爱晚上高台。中庭不热青山入，

野水初晴白鸟来。精思道心缘境熟，粗疏文字见诗回。

诸生围绕新篇读，玉阙仙官少此才。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。